Stranja—2022. Olti nafar o‘zbekistonlik bokschi final yo‘llanmasini qo‘lga kiritdi. Tursunoy Rahimovada bronza

Bolgariyaning Sofiya shahrida 25-fevral, juma kuni boks bo‘yicha xalqaro an’anaviy Stranja Kubogining oltinchi kungi bahslari bo‘lib o‘tdi.

-57 kg vazn toifasidagi jangda Abdumalik Halokov rossiyalik raqibini mag‘lub etdi va finalga yo‘l oldi. Halokov finalda bolgariyalik Xavier Dias bilan bahs olib boradi. -80 kg vazn toifasidagi Odiljon Aslonov esa yarim finalda Kromvil Kommi ustidan g‘alaba qozondi va final yo‘llanmasini qo‘lga kiritdi. O‘zbekistonlik bokschi finalda bolgariyalik Kristian Nikolovga qarshi ringga chiqadi.
-52 kg vazn toifasida Tursunoy Rahimova ukrainalik raqibiga imkoniyatni boy berib qo‘ydi va bronza medali bilan cheklandi.
Shu va boshqa natijalar bilan quyida tanishing:
Erkaklar:
Ayollar:
Avvalroq Hasanboy Do‘stmatov final yo‘llanmasini hal qilgan edi. Jahongir Rahmonov, Saidjamshid Ja’farov, Sohiba Ro‘zmetova, Rayhona Qodirova, Sitora Turdibekova, Mavluda Mavlonova esa musobaqa bilan erta xayrlashdi.